‘ન્યુ રાણીપ આનંદ પાર્ટી પ્લોટ રોડ ઉપર હોટલ જેસ્ટીના ટેરેસ ઉપર હુક્કાબાર ચાલે છે’ આ મેસેજના આધારે સાબરમતીના પ્રોબેશનલ PSI એ.જે. દેસાઈ અને ટીમે રાત્રે નવ વાગ્યે દરોડો પાડ્યો હતો. વિડીયોગ્રાફર સાથે કરાયેલી કાર્યવાહી અંગે ફરિયાદમાં ઝણાવાયા મુજબ, આર્ય આર્કેડ કોમ્પલેક્સની સીડી અને લિફ્ટ વાટે પોલીસ ધાબામાં પહોંચી હતી. ગેલેરીના ભાગે એક ટેબલ પાસે બે હુક્કા અને જુદી જુદી ફ્લેવરના ડબ્બા પડ્યા હતા. લાકડાના અર્ધખુલ્લા દરવાજામાંથી ધાબા ઉપર પ્રવેશતાં મ્યુઝિક સિસ્ટમ ચાલુ હતી અને હાજર પુરૂષો, મહીલાઓ અલગ-અલગ ગ્રુપમાં દારૂની મહેફીલ અને હુક્કા પીતા હોવાનું જણાયું હતું.